गैस रिसाव के कारण मकान में विस्फोट
भास्कर न्यूज | मदनगंज-किशनगढ़
शिवलोककॉलोनी विराट नगर में बुधवार देर रात को गैस सिलेंडर में रिसाव के कारण तेज धमाका हो गया। धमाके से मकान की दीवारों में दरारें गई और खिड़की के कांच टूटकर बिखर गए। आग लग गई। घटना से दूसरेे कमरे में सो रहे परिवार वालों में हड़कंप मच गया। मौके पर दहशत का माहौल हो गया। सूचना पर फायरब्रिगेड ने पहुंचकर आग पर काबू पाया। घटना से हजारों रुपए का नुकसान हो गया लेकिन जनहानि नहीं हुई।
जानकारी के अनुसार शिवलोक कॉलोनी, विराट नगर में राधेश्याम मूंदड़ा पुत्र केदारमल का मकान है। मूंदड़ा अपने परिवार के साथ दूसरे कमरे में सो रहा था। रसोई वाले हिस्से में गैस सिलेंडर लीक होने लगा। रात 11.30 बजे अचानक तेज ब्लास्ट हो गया।
धमाका इतना तेज था कि मकान की दीवारों में दरारें गई और खिड़की के कांच टूटकर बिखर गए। सामान बिखर गया। धमाके के बाद आग लग गई। मौके पर हड़कंप मच गया और दहशत का माहौल हो गया। सूचना पर फायरब्रिगेड ने पहुंचकर आग बुझा ली। आग का कारण गैस लीक होने के कारण कमरा पूरी तरह बंद होना रखा। गैस कमरे में भरती गई लेकिन बाहर निकलने की जगह नहीं मिली। इसके बाद दबाव बनने से ब्लास्ट हो गया। हादसे में 50 हजार रुपए से ज्यादा का नुकसान बताया गया। कोई जनहानि नहीं हुई।
शिवलोक कॉलोनी विराट नगर में देर रात घटना, जनहानि टली
hin_Deva bho_Deva hin_Deva hin_Deva hin_Deva bho_Deva